*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**N - Ա**

**Հայաստանի Հանրապետության կառավարության 2020 թվականի ՕԳՈՍՏՈՍԻ 13-Ի թիվ 1323-Ա որոշման մեջ փոփոխություններ ԵՎ ԼՐԱՑՈՒՄՆԵՐ կատարելու մասին**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածը` Հայաստանի Հանրապետության կառավարությունը ո ր ո շ ու մ է.

1.Հայաստանի Հանրապետության կառավարության 2020 թվականի օգոստոսի 13-ի «Գերակա ոլորտում իրականացվող ներդրումային ծրագրի շրջանակներում ներմուծված (ներմուծվող) տեխնոլոգիական սարքավորումները, դրանց բաղկացուցիչ ու համալրող մասերը, հումքը և (կամ) նյութերը ներմուծման մաքսատուրքից ազատելու արտոնությունից օգտվելու համար «ԵՂՎԱՐԴԻ ՀԱՄԱԿՑՎԱԾ ԿԵՐԵՐԻ ԳՈՐԾԱՐԱՆ» սահմանափակ պատասխանատվությամբ ընկերության կողմից ներկայացված հայտը բավարարելու և արտոնությունը կիրառելու մասին» N 1323-Ա որոշման հավելվածում կատարել հետևյալ փոփոխությունները և լրացումները.

1. 5-րդ կետի «Քանակը» սյունակի «7 800» թիվը փոխարինել «13 000» թվով և «Արժեքը» սյունակի «8 323 000» թիվը փոխարինել «14 500 000» թվով,
2. 6-րդ կետի «Քանակը» սյունակի «9 000» թիվը փոխարինել «33 000» թվով և «Արժեքը» սյունակի «13 824 000» թիվը փոխարինել «61 000 000» թվով,
3. 7-րդ կետի «Քանակը» սյունակի «18 900» թիվը փոխարինել «29 000» թվով և «Արժեքը» սյունակի «39 000 000» թիվը փոխարինել «60 000 000» թվով,
4. 13-րդ կետի «Քանակը» սյունակի «23 000» թիվը փոխարինել «47 000» թվով և «Արժեքը» սյունակի «70 000 000» թիվը փոխարինել «425 000 000» թվով,
5. 50-րդ կետի «Քանակը» սյունակի «300» թիվը փոխարինել «370» թվով,
6. 109-րդ կետի «Քանակը» սյունակի «150» թիվը փոխարինել «460» թվով և 109-րդ կետի «Արժեքը» սյունակի «390 000» թիվը փոխարինել «1 240 000» թվով,
7. հավելվածը 123-րդ կետից հետո լրացնել հետևյալ բովանդակությամբ նոր՝ 124-128-րդ կետով.

|  |  |  |  |  |  |  |  |
| --- | --- | --- | --- | --- | --- | --- | --- |
| 124 | 7309009000 | Ամբարներ, ցիստերններ, բաքեր եւ նույնանման տարողություններ սեւ մետաղներից | մետաղյա բունկեր | կգ | 7300 | Թուրքիա | 5 100 000 |
| 125 | 7208529900 | Երկաթից կամ չլեգիրված պողպատից հարթ գլանվածք | Սև մետաղներից | կգ | 1450 | Թուրքիա | 550 000 |
| 126 | 7208539000 | Երկաթից կամ չլեգիրված պողպատից հարթ գլանվածք | Սև մետաղներից | կգ | 2100 | Թուրքիա | 770 000 |
| 127 | 8505110000 | Էլեկտրամագնիսներ, հաստատուն մագնիսներ եւ արտադրատեսակներ | Մետաղական | կգ | 350 | Թուրքիա | 400 000 |
| 128 | 8437100000 | Մեքենաներ՝ սերմեր, հացահատիկներ եւ չոր լոբազգի կուլտուրաներ մաքրելու, տեսակավորելու կամ տրամաչափարկելու համար | Սարքավորումներ | կգ/հատ | 1300/1 | Թուրքիա | 31 000 000 |

1. հավելվածի «ԸՆԴԱՄԵՆԸ» պարբերության մեջ «3 911 513 320» թիվը փոխարինել «4 379 536 320» թվով։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ ՆԻԿՈԼ ՓԱՇԻՆՅԱՆ

**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2020 թվականի ՕԳՈՍՏՈՍԻ 13-Ի թիվ 1323-Ա որոշման մեջ ԼՐԱՑՈՒՄՆԵՐ ԵՎ փոփոխություններ կատարելու մասին» Հայաստանի Հանրապետության կառավարության որոշման (ԱՅՍՈՒՀԵՏ` ՈՐՈՇՈՒՄ) ԸՆԴՈՒՆՄԱՆ**

1. **Անհրաժեշտությունը**

Սույն որոշման նախագծի մշակումը պայմանավորված է «ԵՂՎԱՐԴԻ ՀԱՄԱԿՑՎԱԾ ԿԵՐԵՐԻ ԳՈՐԾԱՐԱՆ» սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի իրականացումն ապահովելու անհրաժեշտությամբ:

1. **Ընթացիկ իրավիճակը և խնդիրները**

Հայաստանի Հանրապետության կառավարության 2020 թվականի օգոստոսի 13-ի N 1323-Ա որոշմամբ բավարարվել էր գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատման արտոնությունից օգտվելու համար «ԵՂՎԱՐԴԻ ՀԱՄԱԿՑՎԱԾ ԿԵՐԵՐԻ ԳՈՐԾԱՐԱՆ» սահմանափակ պատասխանատվությամբ ընկերության կողմից ներկայացված հայտը:

«ԵՂՎԱՐԴԻ ՀԱՄԱԿՑՎԱԾ ԿԵՐԵՐԻ ԳՈՐԾԱՐԱՆ» ՍՊ ընկերությունը գործում է 2018 թվականից։

Ընկերությունը զբաղվում է կենդանիների, ձկների, ընտանի թռչունների համար համակցված կերերի արտադրությամբ ՀՀ Կոտայքի մարզում։

Ներդրումային ծրագրի շրջանակում նախատեսվում է ձեռք բերել համակցված կերերի արտադրության համար սարքավորումներ, գործարանի կառուցման համար շինարարական պարագաներ, հումքի և պատրաստի արտադրանքի փոխադրման համար բեռնատար թամբային քարշակներ և կիսակցորդներ։ Ընկերությունը նախատեսում է կառուցել կերերի արտադրության համար գործարան, որի համար ներմուծելու է շինարարական կոնստրուկցիաներ, գերժամանակակից սարքավորումներ, որը հնարավորություն կտա մեկ ժամում արտադրել 20 տոննա կեր։ Գործարանի կառուցման համար Ընկերությունը առաջին փուլով ներմուծել է շուրջ 3 մլրդ դրամի ապրանքներ։ Ներկայումս անհրաժեշտություն է առաջացել ավելացնել որոշ ապրանքատեսակների քանակը և արժեքը 430 մլն դրամով, ինչպես նաև ներմուծել ապրանքների լրացուցիչ խմբաքանակ, իրականացվող աշխատանքների բնականոն ընթացքը չխաթարելու համար։։

1. **Տվյալ բնագավառում իրականացվող քաղաքականությունը**

Արտոնության առկայությունը լուրջ խթան կհանդիսանա նոր ներդրումային ծրագրերի իրականացման և որպես հետևանք նոր աշխատատեղերի ստեղծման, ներդրումների ներգրավման, տեղական արտադրության և արտահանման խթանման համար:

1. **Կարգավորման նպատակը և բնույթը**

Որոշման նպատակն է ապահովել «ԵՂՎԱՐԴԻ ՀԱՄԱԿՑՎԱԾ ԿԵՐԵՐԻ ԳՈՐԾԱՐԱՆ» սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի շրջանակներում Հայաստանի Հանրապետության կառավարության 2020 թվականի օգոստոսի 13-ի N 1323-Ա որոշմամբ սահմանված արտոնության կիրառումը ամբողջ ծավալով:

1. **Նախագծի մշակման գործընթացում ներգրավված ինստիտուտները և անձինք**

Սույն որոշման նախագիծը պատրաստվել է Հայաստանի Հանրապետության էկոնոմիկայի նախարարության կողմից:

1. **Ակնկալվող արդյունքը**

«ԵՂՎԱՐԴԻ ՀԱՄԱԿՑՎԱԾ ԿԵՐԵՐԻ ԳՈՐԾԱՐԱՆ» սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատելու արտոնության տրամադրում:

1. **Այլ տեղեկություններ** (եթե այդպիսիք առկա են)

Չկան:

**ՏԵՂԵԿԱՆՔ**

**«Հայաստանի Հանրապետության կառավարության 2020 թվականի ՕԳՈՍՏՈՍԻ 13-Ի թիվ 1323-Ա որոշման մեջ ԼՐԱՑՈՒՄՆԵՐ ԵՎ փոփոխություններ կատարելու մասին» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

1. Այլ իրավական ակտերում փոփոխություններների և/կամ լրացումներների անհրաժեշտությունը.

Այլ իրավական ակտերի ընդունման անհրաժեշտություն չի առաջանում

1. Միջազգային պայմանագրերով ստանձնած պարտավորությունների հետ համապատասխանությունը.

Չի հակասում միջազգային պայմանագրերով ստանձնած պարտավորություններին

1. Այլ տեղեկություններ (եթե այդպիսիք առկա են)

Չկան:

**ՏԵՂԵԿԱՆՔ**

**ԻՐԱՎԱԿԱՆ ԱԿՏԻ ՆԱԽԱԳԾՄԱՆԸ ԵՎ ՔՆՆԱՐԿՄԱՆԸ ՀԱՍԱՐԱԿՈՒԹՅԱՆ ՄԱՍՆԱԿՑՈՒԹՅԱՆ ՄԱՍԻՆ**

1. Հասարակությանը նախագծի վերաբերյալ իրազեկումը

Չի իրազեկվել

1. Հասարակության մասնակցությունը նախագծմանը և/կամ քննարկումներին

Չի մասնակցել

1. Այլ տեղեկություններ (եթե այդպիսիք առկա են)

Չկան:

**ՏԵՂԵԿԱՆՔ**

**«Հայաստանի Հանրապետության կառավարության 2020 թվականի ՕԳՈՍՏՈՍԻ 13-Ի թիվ 1323-Ա որոշման մեջ ԼՐԱՑՈՒՄՆԵՐ ԵՎ փոփոխություններ կատարելու մասին» Հայաստանի Հանրապետության կառավարության որոշման ՆԱԽԱԳԻԾՆ ԸՆԴՈՒՆԵԼՈՒ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ ՏԵՂԵԿԱՆՔԸ ՈՉ ԿԻՐԱՌԵԼԻ ԼԻՆԵԼՈՒ ՎԵՐԱԲԵՐՅԱԼ**

«Հայաստանի Հանրապետության կառավարության 2020 թվականի օգոստոսի 13-ի թիվ 1323-Ա որոշման մեջ լրացումներ և փոփոխություններ կատարելու» Հայաստանի Հանրապետության կառավարության որոշման նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում:

ԱՄՓՈՓԱԹԵՐԹ

«Հայաստանի Հանրապետության կառավարության 2020 թվականի օգոստոսի 13-ի N 1323-Ա որոշման մեջ լրացումներ և փոփոխություններ կատարելու մասին»Հայաստանի Հանրապետության կառավարության որոշման նախագծի վերաբերյալ շահագրգիռ մարմինների առարկությունների և առաջարկությունների

|  |  |  |  |  |
| --- | --- | --- | --- | --- |
| հ/հ | Առարկության, առաջարկության հեղինակը¸  Գրության ստացման ամսաթիվը, գրության համարը | Առարկության. առաջարկության բովանդակությունը | Եզրակացություն | Կատարված փոփոխություններները |
|  | 1 | 2 | 3 | 4 |
| 1 | ՀՀ ֆինանսների նախարարություն  05-11-2020, 01/2-4/16534-2020 | ՀՀ կառավարության 2020 թվականի օգոստոսի 13-ի թիվ 1323-Ա որոշմամբ (այսուհետ՝ Որո­շում) Ընկերությունն արդեն իսկ օգտվում է գերակա ոլոր­տում իրականացվող ներդրու­մա­յին ծրագրի շրջանակում ներ­մուծ­­վող տեխնո­լո­­­գիական սար­­քա­­վո­րում­ները, դրանց բաղ­կա­­ցուցիչ ու համալրող մասերը, հումքը և նյու­թերը ներ­մուծ­­ման մաք­սա­տուրքից ազատելու արտո­նու­­թյունից, իսկ Ընկերության կողմից ներկայացված հայտում ներառ­ված ԱՏԳ ԱԱ ծած­­կագրերն ընդգրկված են Որոշման հավելվածով հաստատված ցան­կում:  Հաշվի առնելով վերոգրյալը՝ առաջարկում ենք համապատասխան փոփոխություններ կատա­րել Որոշման հավելվածով հաստատված ցանկում՝ փոխելով ներմուծվող ապրանք­ների քանակները: | Ընդունվել է։ | Կատարվել են համապատասխան փոփոխություններ։ |
| 2 | ՀՀ պետական եկամուտների կոմիտե  03-11-2020, 01/3-2/69725-2020 | Հայաստանի Հանրապետության կառավարության 20.10.2020թ. N 1708-Ն որոշման (ուժի մեջ է մտնում 2020 թվականի դեկտեմբերի 31-ից և գործում է վեց ամիս ժամկետով) 1-ին կետի համաձայն՝ նույն որոշման հավելվածով սահմանված թուրքական ծագման ապրանքների ներմուծումը Հայաստանի Հանրապետություն ժամանակավոր արգելված է։ Նշված որոշման հավելվածում ներառված են նաև ընկերության կողմից ներկայացված ապրանքների ցանկում ներառված ԱՏԳ ԱԱ ծածկագրերին դասվող ապրանքները:  Միաժամանակ, «ԵՂՎԱՐԴԻ ՀԱՄԱԿՑՎԱԾ ԿԵՐԵՐԻ ԳՈՐԾԱՐԱՆ» սահմանափակ պատասխանատվությամբ ընկերությունը (ՀՎՀՀ 03551391, գրանցված 13.09.2019թ.) ըստ ներկայացրած վերջին՝ 2020թ. սեպտեմբեր ամսվա եկամտային հարկի և սոցիալական վճարի ամսական հաշվարկի ունի 5 հարկման բազա ունեցող վարձու աշխատողներ, որոնց միջին հարկման բազան կազմում է 116,000 ՀՀ դրամ: Ինչ վերաբերում է ընկերության շրջանառությունից ստացված տարեկան հասույթնե­րին, ապա այս առումով հարկ է նկատի ունենալ, որ ընկերության կողմից իրացման վերաբերյալ դիմումին կից ներկայացված չէ տեղեկատվություն, ուստի հանդիսանում է հարկային գաղտնիք և ենթակա չէ տրամադրման, իսկ 30.10.2020թ. դրությամբ ընկերությունը չունի հարկային պարտավորություն: | Ընդունվել է ի գիտություն: |  |